11. ΚΑΝΟΝΙΣΤΙΚΟΝ ΔΙΑΤΑΓΜΑ της 10 Σεπτ./30 Δεκ. 1943 Περί διοικήσεως των εξωκκλησίων, παρεκκλησίων κ.λπ των υπαγομένων εις το ΤΑΚΕ Έχοντες υπ’ όψει 1)το άρθρ. 5 του Α.Ν. 2200/ 1940, 2)το άρθρ 2 του υπ’ αριθ. 1593/1942 Α. Νόμου, 3)την υπ’ αριθ. 412/1943 γνώμην του Συμβουλίου Επικρατείας και 4)το άρθρ. 1/1941 Ν.Δ./τος «περί αρμοδιοτήτων της Κυβερνήσεως, των Υπουργών και άλλων διατάξεων», αποφασίζομεν και διατάσσομεν: Άρθρ.1.-Η διοίκησις των κατά το άρθρ. 5 του Α.Ν. 2200/1940 εις το ΤΑΚΕ υπαγομένων εξωκκλησίων, παρεκκλησίων και Ναών διαλελυμένων Μονών ασκείται παρ’ αμίσθων διαχειριστικών Επιτροπειών διοριζομένων δια μίαν διετίαν δι’ αποφάσεως του Δ. Συμβουλίου του ΤΑΚΕ και αποτελουμένων εκ του Εφημερίου του Ναού εξ ενός ή δύο λαϊκών μελών και των κατά τας διατάξεις του άρθρ. 24 του εν ισχύι Καταστατικού διοριζομένων υπαλλήλων του ΤΑΚΕ προς παρακολούθησιν της κινήσεως των εσόδων και εξόδων αυτών. Η διαχείρισις ασκείται συμφώνως προς τον  εκάστοτε παρά του Διοικ. Συμβουλίου ΤΑΚΕ  εψηφισμένον σχετικόν κανονισμόν. Τας πληρωμάς    ενεργεί    ο      Ταμίας,     βάσει    χρηματικής Σελ. 261 Τ.Π.Ο.Ε.Κ.Ε. πρώην Τ.Α.Κ.Ε. 33.Η.α.11 13 εντολής υπογραφομένης παρά του Προέδρου της Επιτροπής μετά θεώρησιν του εντάλματος παρά της υπηρεσίας των εξωκκλησίων, προς άσκησιν του εφ’ εξής επιβαλλομένου προληπτικού ελέγχου των δαπανών. Εις την εντολήν πληρωμής προσαρτώνται πάντα τα δικαιολογητικά της δαπάνης έγγραφα. Ο Ταμίας του εξωκκλησίου ή παρεκκλησίου υποχρεούται να αρνήται την πληρωμήν παντός εντάλματος μη θεωρημένου παρά της υπηρεσίας εξωκκλησίων, εν εναντία περιπτώσει καταλογίζεται υπό του Συμβουλίου του ΤΑΚΕ το καταβληθέν ποσόν εις βάρος του. Η άσκησις του προληπτικού ελέγχου δια τα εκτός της Μητροπολιτικής περιφερείας Αθηνών ευρισκόμενα παρεκκλήσια κ.λπ. ανατίθεται εις τον γραμματέα του Μητροπολιτικού Συμβουλίου της περιφερείας. Άρθρ.2.-Κατά τα χρονικά διαστήματα οριζόμενα δι’ αποφάσεως του Γενικού Διευθυντού του ΤΑΚΕ και ΟΔΕΠ ενεργείται παρά του προϊσταμένου της υπηρεσίας εξωκκλησίων επιτόπιος έλεγχος της καθόλου διοικήσεως και διαχειρίσεως εκάστου των εξωκκλησίων. Άρθρ.3.-Τα οδοιπορικά έξοδα ως και η ημερησία αποζημίωσις του προϊσταμένου εξωκκλησίων βαρύνουσι τον προϋπολογισμόν εκάστου εξωκκλησίου εις ον και αναγράφονται αι σχετικαί πιστώσεις κατόπιν αποφάσεως του Διοικ. Συμβουλίου Τ.Α.Κ.Ε. Άρθρ.4.-Ο Προϊστάμενος υπηρεσίας εξωκκλησίων προσυπογράφει άπαντα τα έγγραφα και εισηγείται ενώπιον του Διοικητικού Συμβουλίου τά θέματα αρμοδιότητος της υπηρεσίας του, ως τους προϋπολογισμούς και απολογισμούς των εξωκκλησίων κ.λπ. ως και τας αιτουμένας συμπληρωματικάς πιστώσεις παρά των διαχειριστικών επιτροπειών, και τους διορισμούς των μελών των Διαχειριστικών επιτροπειών. Άρθρ.5.-Παρά της υπηρεσίας των εξωκκλησίων τηρούνται τα εξής βιβλία: 1.Βιβλίον εσόδων και εξόδων εις ο καταχωρούνται κεχωρισμένως πάντα τα έσοδα και έξοδα ενός εκάστου των εξωκκλησίων κ.λπ.  2.Βιβλίον πρωτοκόλλου εσωτερικής υπηρεσίας εισερχομένων και εξερχομένων εγγράφων. 3.Μητρώον του παρά τοις παρεκκλησίοις και εξωκκλησίοις υπηρετούντων εφημερίων Ιεροδιακόνων και του λοιπού προσωπικού εις ο σημειούνται αι τυχόν μεταβολαί αυτών. 4.Κτηματολόγιον εις ο καταχωρείται η ακίνητος περιουσία ενός εκάστου των εξωκκλησίων και παρεκκλησίων. 5.Βιβλίον της κινητής περιουσίας εκάστου εξωκκλησίου και παρεκκλησίου. 6.Βιβλίον τιμαλφών. Σελ. 262 Η δαπάνη της εκτυπώσεως των βιβλίων γίνεται μετά έγκρισιν του Διοικητικού Συμβουλίου του ΤΑΚΕ εις βάρος του κεφ.Ε/1 του Γενικού Προϋπολογισμού του ΤΑΚΕ. Ο τύπος και αι λεπτομέρειαι εν γένει της τηρήσεως των άνω βιβλίων καθορισθήσονται δι’ αποφάσεως του Διοικητικού Συμβουλίου ΤΑΚΕ. 